Gandia posa en marxa el programa 'Mediaprop' per solucionar conflictes
11 octubre 2023

## Gandia posa en marxa el programa 'Mediaprop' per solucionar conflictes11 octubre 2023Última actualització: 11 octubre 2023

![](../gestion/img/eb1134eafe2eaee14ab870fb6a89f1555ce62149b732044a3d16ba42ddc7c5cb.jpg)  
  

La regidora delegada de Sanitat, **Liduvina Gil**, ha presentat aquest matí acompanyada d**'Amparo Peris**, presidental'associació per a la mediació IVMED, el servei **Mediaprop**.  
Un servei de mediació gratuït que estarà disponible per a tota la ciutadania des de dilluns que ve i que permetrà la utilització de professionals que, mitjançant el diàleg i la comunicació, intervindran en la mediació de conflictes de tota classe.  
Les oficines estaran ubicades al carrer de La Delicà de Gandia número 14 i l'horari serà els dilluns de 10 a 13 hores i els dimecres de 10 a 13 hores i de 16.30 a 19.30. També es pot contactar amb el servei telefonant al 641 109 051 o enviant un mail a mediadoprop.gandia@ivmed.es.

"_Amb aquesta mesura evitem que s'acudisca a la via judicial. Una via que acaba enquistant els conflictes i les discrepàncies_" ha explicat Gil qui ha afegit que es tracta d'un procés confidencial. "_Es pot actuar en multitud de temes, des de qüestions de separacions, a educació dels fills, incompliments de contracte o conflictes a les comunitats de veïns_" ha afirmat la regidora.

Sobre això, Amparo Peris, presidenta de la presidenta de l'associació per a la mediació IVMED ha explicat que la legislatura passada la Conselleria de Justícia va posar a l'abast dels ajuntaments una línia d'ajudes per a aquest tipus de recursos. "_És d'agrair que a Gandia s'haja treballat en aquesta línia perquè s'aconsegueix evitar conflictes de tota mena d'una manera dialogada i s'evita la saturació dels jutjats amb temes menors. Liduvina és una convençuda de la mediació i sempre hi ha treballat línia_".  
"_A IVMED disposem de professionals mediadors en tots els àmbits que treballen a solucionar conflictes gràcies a la feina d'un professional que condueix un procés. Nosaltres no aportem solucions, les solucions les aporten els mateixos implicats_".